Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 3 Pv 524/12/8810	Spišská Nová Ves, 22.1.2013
EEČ : 2-68-17-2013

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Spišská Nová Ves
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: Detská nadácia mesta Krompchy, Nám . Slobody 1, XXXXX 
c.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ Spiš.N.Ves pod spisovou značkou ORP-101/DI-SN-2012.
obvinená XXXXX vyhlásila, že spáchala skutok spočívajúci v tom, že dňa 18. septembra 2012, v čase okolo 16.10 h, na ceste III/018186 v obci Kluknava, pred rodinným domom č. 246, okr. Gelnica, viedla osobné motorové vozidlo zn. Hyundai 120, evidenčné číslo SN-824CA, pričom pri odbočovaní vľavo na miesto ležiace mimo cesty, nedala prednosť v jazde cyklistovi XXXXX, ktorý viedol bicykel v priamom smere a pri zrážke narazil do ľavej prednej časti odbočujúceho vozidla, kde následkom zrážky spadol s bicyklom na zem a utrpel zlomeninu ľavej kľúčnej kosti bez posunu úlomkov, pohmoždenie hlavy, pohmoždenie ľavého ramena, odreninu ľavého lakťa, ľavého hrudníka a panvy vľavo, prasklinu V. rebra vľavo s dobou práceneschopnosti podľa odborného vyjadrenia v trvaní 4-5 týždňov, a takto konala v rozpore s ustanovením § 19 ods. 4 zák. č. 8/2009 Z.z. o cestnej premávke a o zmene a doplnení niektorých zákonov v znení neskorších predpisov,

- obvinená dňa 14.01.2013 zložila na účet Krajskej prokuratúry v Košiciach peňažnú sumu vo výške 200 €,  určenú na všeobecne prospešné účely, a to pre Detskú nadáciu mesta XXXXX, XXXXX, Námestie slobody 1, číslo účtu: 0101388294/0900, vedený v Slovenskej sporiteľni a. s., vo výške 100 € a na peňažnú pomoc obetiam trestnej činnosti vo výške 100 €.

Odôvodnenie: 
Uznesením policajta Okresného dopravného inšpektorátu v Spišskej Novej Vsi sp. zn. ORP-101/DI-SN-2012 zo dňa 28.10.2012 bolo XXXXX vznesené obvinenie pre prečin ublíženia na zdraví podľa § 158 Tr. zákona na tom skutkovom základe, ako je uvedený vo výrokovej časti tohto uznesenia.

	Preskúmaním na vec sa vzťahujúceho spisového materiálu som zistila, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. poriadku.

	Obvinená a poškodený uzavreli dňa 14.01.2013 dohodu o zmieri, obvinená sa poškodenému ospravedlnila a svoje konanie oľutovala. Poškodený XXXXX si uplatnil nárok na náhradu škody - bolestného vo výške 1.336,20 €. Obvinená nahlásila dopravnú nehodu poisťovni Uniqa poisťovňa, a. s., Lazaretská 15, Bratislava, teda bolo urobené iné opatrenie na náhradu škody v zmysle § 220 ods. 1 písm. b/ Tr. poriadku.

	Obvinená slobodne, vážne, zrozumiteľne a určito vyhlásila, že spáchala skutok, za ktorý je stíhaná.

Dňa 14.01.2013 obvinená zložila na účet Krajskej prokuratúry v Košiciach peňažnú sumu na všeobecne prospešné účely vo výške 200 €, určenú podľa dohody o zmieri pre Detskú nadáciu mesta XXXXX, XXXXX, Námestie slobody 1, vo výške 100 €.

Táto suma je primeraná závažnosti spáchaného trestného činu.

	Obvinená XXXXX doposiaľ nebola súdne trestaná. Taktiež nemá ani záznam v evidenčnej karte vodiča.

Obvinená a poškodený s týmto spôsobom vybavenia veci vyslovili súhlas.

	Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci.
- 3 -

Z vyššie uvedených dôvodov som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Gardošíková
prokurátorka